USA turud olid täna tõusuteel, indeksid tegid rekordeid. Turgude tõusule aitas kaasa Jaapani keskpanga ootamatult suur majanduse ergutussüst, mis levitas optimismi ka globaalses majanduses.
Selle nädala kasvu juhtisid energiafirmad nagu Exxon Mobil ja Chevron, mis mõlemad tegid 2,4% kasvu. LinkedIn kasvas 13% peale seda, kui ettevõte avalikustas oodatust paremad kvartalitulemused.
GoPro kasvas 13% peale ettevõtte avalikustatud neljanda kvartali tulemuste prognoosi.
“Jaapani keskpanga liigutus on justkui kirss tordil,” märkis ING Investment Management analüütik Patrick Moonen.
“Asjad näivad jätkuvalt head. Ettevõtete tulemused on oodatust paremad, USA makroandmed olid tugevad ja isegi eurotsoon näitab stabiliseerumise märke,” lisas ta.
USA aktsiad ühinesid globaalse ralliga peale seda, kui Jaapani valitsuse pensionifond avaldas, et pool hoiustest investeeritakse kohalikul ja rahvusvahelistel turgudel alternatiivsetesse aktsiatesse – seda on poole võrra enam kui varasemalt.
Jaapani keskpank suurendas oma rahatrükki 80 triljonile jeenile varasemalt 70 triljonilt jeenilt.
Topix indeks tegi aasta suurima kasvu, pannes sellega aktsiad üle maailma rallima.
Dow Jones tegi täna 1,13% kasvu ning sulgus 17390,52 punktil. S&P500 kasvas 1,17% ning lõpetas päeva 2018,05 punktil. Nasdaq kasvas 1,41% ning sulgus 4630,74 punktil.